18. december 2019

I medfør af § 37 stk. 1 i Forretningsordenen for Inatsisartut fremsætter jeg følgende spørgsmål til Naalakkersuisut.

**Spørgsmål til Naalakkersuisut:   
  
1. Hvor mange af de boliger som INI A/S administrerer i byerne er taget ud af drift pr. dags dato? Svaret ønskes opdelt by vis.**

**2. Hvor mange af de boliger som INI A/S administrerer i byerne er i tomgang pr. dags dato? Svaret ønskes opdelt by vis.**

**3. Er der oprettet boligafdelinger pr. kommune jævnfør nedenstående bemærkning nr. 6, hvor udgifter isoleres til tomme boliger og boliger, der skal rømmes inden for en kort årrække, i en særskilt boligafdeling?**

**4. I bekræftende fald, hvor mange boliger er der i hver boligafdeling fordelt på byer og kommuner.**

**5. Kan Naalakkersuisut oplyse andet af interesse for emnet?**

(Medlem af Inatsisartut Justus Hansen, Demokraterne)

**Begrundelse**Ved gennemgang af årsrapporten for Ini A/S 2018 konstateres det, at der i budgettet for 2019 er indarbejdet et fald i indtægterne som følge af, at en stor andel af Selvstyrets boliger er udset til sanering og successivt bliver tømt og udgår af administrationen.

Der står ligeledes i bemærkningerne til Finanslov 2020 hovedkonto 72.10.16 Drift af udlejningsboliger, kapitalafkast nr. 6 følgende:   
  
”For at minimere udgifterne i boligafdelingerne, isoleres udgifter til tomme boliger og boliger, der skal rømmes inden for en kort årrække, i en særskilt boligafdeling. Der oprettes højest en boligafdeling pr. kommune.”

Som det er alle kendt, så er der lange ventelister på almennyttige boliger i blandt andet Nuuk. Så meget, at mange borgere presses til at blive hjemløse og bo til leje for meget høje huslejer. Specielt i Nuuk er der et stort pres med mange års ventelister på en bolig. Ovenstående sætning i årsrapporten for INI A/S og bemærkning i Finansloven efterlader mig med et spørgsmål der går på, hvor stort et omfang af boligerne i INI A/S der er udgået af boligforeningerne i de byer, hvor vi har en massiv efterspørgsel, da det ikke er ansvarligt at vi har tomme boliger i de byer, hvor vi har lange ventelister.

Jeg ønsker at mine spørgsmål må blive besvaret indenfor 10 arbejdsdage.